ตีโบที่ 2 เคานต์แห่งช็องปาญ

ธิโบต์ผู้ยิ่งใหญ่ (Charles Cawley, "Theobald II", in "Central France - Blois, Tours," c. 1: "Blois", section B: "Counts of Blois [943] -1218" , on MedLands - Foundation for Medieval Genealogy.) เป็นเคานต์แห่งบลัวส์และชาร์ตร์สในชื่อธิโบต์ที่ 4 ตั้งแต่ปี ค.ศ. 1102 และเป็นเคานต์แห่งช็องปาญและบรีในชื่อธิโบต์ที่ 2 ตั้งแต่ปี ค.ศ. 1125

เขามีโอแซร์, มาลินญี, แอร์วี, ทรัวส์ และชาโตวีแลงเป็นที่ดินตามศักดินาที่ได้มาจากอูเดส์ที่ 2 ดยุคแห่งบูร์กอญ เขาเป็นบุตรชายของสตีเฟนที่ 2 เคานต์แห่งบลัวส์ กับอาแดลแห่งนอร์ม็องดี และเป็นพี่ชายของพระเจ้าสตีเฟนแห่งอังกฤษ แม้จะเป็นบุตรชายคนที่สอง แต่ธิโบต์ได้รับแต่งตั้งให้ดำรงตำแหน่งที่เหนือกว่ากีโยม พี่ชาย นักประวัติศาสตร์หลายคนวาดภาพว่ากีโยมมีความปกพร่องทางจิต แต่ยังพิสูจน์ไม่ได้ว่าจริงหรือไม่ ทว่าที่รู้กันคือมารดาของเขามองว่าเขาต่อต้านการถูกควบคุมอย่างหัวแข็งและไม่เหมาะกับตำแหน่งหน้าที่การเป็นเคานต์ แต่ธิโบต์ไม่มีปัญหาในข้อนั้น

ธิโบต์ติดตามมารดาเดินทางไปทั่วอาณาจักรเป็นร้อยๆ ครั้ง และหลังเธอเกษียณตัวไปอยู่ที่มาร์ซินญีในปี ค.ศ. 1125 เขาบริหารดูแลทรัพย์สมบัติของครอบครัวด้วยทักษะอันดีเยี่ยม อาแดลเสียชีวิตในคอนแวนต์ที่เธอรักในปี ค.ศ. 1136 ปีหลังจากที่สตีเฟน บุตรชายของเธอได้รับการสวมมงกุฎเป็นกษัตริย์แห่งอังกฤษLoPrete, Kimberly. Adela, Countess and Lord, Fourcourts Press, Dublin. 2007

พระเจ้าหลุยส์ที่ 7 แห่งฝรั่งเศสเข้ามาพัวพันในสงครามกับธิโบต์จากการอนุญาตให้ราอูลที่ 1 เคานต์แห่งแวร์ม็องดัวส์ ทิ้งเอลีโอนอร์ ภรรยาของตนซึ่งเป็นพี่น้องหญิงของธิโบต์ไปแต่งงานกับเปโตรนิยาแห่งอากีแตน น้องสาวของพระราชินีแห่งฝรั่งเศส สงครามที่ดำเนินอยู่สองปี (ค.ศ. 1142–1144) มีเหตุการณ์สำคัญคือการเข้ายึดช็องปาญของกองทัพหลวงและการยึดครองวิทรี-เลอ-ฟร็องซัวส์ ที่ผู้คนมากมายตายในการตั้งใจเผาโบสถ์ของพระเจ้าหลุยส์

ในปี ค.ศ. 1123 เขาแต่งงานกับมาทิลเดอแห่งคารินเธีย บุตรสาวของเอ็งเกลแบต์ ดยุคแห่งคารินเธียAbbot Hugh: An Overlooked Brother of Henry I, Count of Champagne, Ruth Harwood Cline, The Catholic Historical Review, Vol. 93, No. 3 (Jul., 2007), 501-502.

ทั้งคู่มีบุตรด้วยกัน คือ

 อ็องรีที่ 1 แห่งช็องปาญ
 ธิโบต์ที่ 5 แห่งบลัวส์
 อาเดลแห่งช็องปาญ แต่งงานกับพระเจ้าหลุยส์ที่ 7 แห่งฝรั่งเศส
 อีซาแบลแห่งช็องปาญ
 มารีแห่งช็องปาญ แต่งงานกับอูเดส์ที่ 2 ดยุคแห่งบูร์กอญ และกลายเป็นพระอธิการิณีแห่งฟงเตฟรูลต์ในบั้นปลายชีวิตMargot Elsbeth Fassler, The Virgin of Chartres: Making History Through Liturgy and the Arts, (Yale University Press, 2010), 457 note5.
 สตีเฟนที่ 1 แห่งซ็องแซร์ เคานต์แห่งซ็องแซร์ และผู้ทำครูเสด เสียชีวิตในการปิดล้อมอาเคร
 กีโยมมือขาว อาร์ชบิชอปแห่งแร็งส์ ต่อมาเป็นพระคาร์ดินัล
 แอนเญ็สแห่งช็องปาญ แดม เดอ ลินญี แต่งงานกับเรโนลต์ที่ 2 แห่งบาร์Margot Elsbeth Fassler, The Virgin of Chartres: Making History Through Liturgy and the Arts, 457 note6.
 มาร์เกอรีตแห่งช็องปาญ แม่ชีที่ฟงเตฟรูลต์
 มาทิลเดอ ภรรยาของโรโทรที่ 4 เคานต์แห่งแปร์ชJohn W. Baldwin, Aristocratic Life in Medieval France, (Johns Hopkins University, 2002), 46.

ธิโบต์มีบุตรชายนอกสมรสหนึ่งคน

 อูก พระอธิการแห่งลันญีใกล้กับปารีส

 อ้างอิง 

หมวดหมู่:ตระกูลบลัวส์
หมวดหมู่:เคานต์แห่งช็องปาญ
หมวดหมู่:เคานต์แห่งบลัวส์
หมวดหมู่:บุคคลที่เกิดในปี พ.ศ. 1633
หมวดหมู่:บุคคลที่เสียชีวิตในปี พ.ศ. 1695
หมวดหมู่:ขุนนางฝรั่งเศส
หมวดหมู่:มหาราช